§ 8. Leiab Tervishoiu ja Hoolekande Talituse direktor, et mõned olulised asjaolud ei ole selgitatud kas üldse või vajaliku täielikkusega, võib ta asjatoimetuse tagasi saata ringkonnakomisjonile uuesti kaalumiseks. Leiab Tervishoiu ja Hoolekande Talituse direktor asjatoimetuses leiduvad andmed küllaldasteks, siis otsustab ta küsimuse ilmaasjaosalisi välja kutsumata. Otsus kuulutatakse sellele isikule, kelle sigivõimetuks tegemine või raseduse katkestamine on otsustamisel, ja tema abikaasale, kui ta on abielus ja kui abikaasa elab tema juures. On isik, kellele kuulub otsus kuulutamisele, vaimuhaige, siis kuulutatakse otsus tema hooldajale või kui hooldajat ei ole määratud, siis sellele, kelle tegelikul ülalpidamisel või hooldamisel vaimuhaige on.